150. löggjafarþing 2019–2020.

Þingskjal 2058 — 817. mál.

Svar

ferðamála-, iðnaðar- og nýsköpunarráðherra við fyrirspurn
frá Birni Leví Gunnarssyni um lögbundin verkefni
á málefnasviði ráðherra.

1.	Hvaða lögbundnu verkefnum á málefnasviði ráðherra sinnir atvinnuvega- og nýsköp
unarráðuneytið?

Verkefnum er skipt milli ráðuneyta með forsetaúrskurði um skiptingu stjórnarmálefna milli ráðuneyta í Stjórnarráði Íslands, nr. 119/2018. Málefni ferðamála-, iðnaðar- og nýsköp
unarráðherra eru talin í 2., 3., 4., 7. og 8. tölul. 2. gr.

2.	Hver er áætlaður heildarkostnaður lögbundinna verkefna á málefnasviði ráðherra og hver er áætlaður kostnaður hvers verkefnis samkvæmt fjárlögum fyrir árið 2020?

Kostnaði er ekki deilt niður á hvert lögbundið verkefni í fjárlögum, heldur er gerð grein fyrir fjárheimildum vegna hvers málefnasviðs og málaflokks og þeim skipt niður í fjárveit
ingar til einstakra verkefna og ríkisaðila sem birtast í fylgiriti fjárlaga hverju sinni. Ferða
mála-, iðnaðar- og nýsköpunarráðherra sinnir verkefnum á málefnasviði 7 Nýsköpun, rannsóknir og þekkingargreinar, 14 Ferðaþjónusta, 15 Orkumál og málaflokki 16.10 Mark
aðseftirlit og neytendamál. Fjárheimildir til verkefna ferðamála-, iðnaðar- og nýsköpunar
ráðherra eru samkvæmt fylgiriti fjárlaga fyrir árið 2020 sem hér segir:

7	Nýsköpun, rannsóknir og þekkingargreinar: 15.926,9 millj. kr., þar af 1.451,5 millj. kr. sértekjur.

14	Ferðaþjónusta: 2.005 millj. kr., þar af 15,4 millj. kr. sértekjur.

15	Orkumál: 4.521,5 millj. kr., þar af 232,8 millj. kr. sértekjur.

16.10 Markaðseftirlit og neytendamál: 3.209,5 millj. kr., þar af 117,2 millj. kr. sértekjur.